cyanic-selkie/wikianc huggingface dataset:
இயந்திரம்
கணிப்புப் பொறிகள் (கணினிகள்)
கணினிகள் எண்வடிவில் உள்ள தகவல்கலைக் கையாளும் எந்திரங்கள் ஆகும். சார்லசு பாபேஜ் 1837 இல் மடக்கைகளையும் பிற சார்புகளையும் பட்டியலிட பலவகை எந்திரங்களை வடிவமைத்தார். இவரது வேற்றுமைப் பொறி ஒரு மிகவும் மேம்பாடான எந்திரவகைக் கணிப்பியாகும். இவரது பகுப்பாய்வுப் பொறி நிகழ்காலக் கணினியின் முன்னோடியாகும். ஆனால் இது அவர் காலத்தில் ண்டைமுறையில் உருவாக்கப்படவில்லை.
நிகழ்காலக் கணினிகள் மின்னனியலானவை. இவை தகவலைக் கையாள, மின்னூட்டம், மின்னோட்டம், காந்தமாக்கம் ஆகியவற்றைப் பயன்படுத்துகின்றன. கணினி வடிவமைப்பியல் கணினிகளின் விரிவான கருப்பொருளாக கொண்டுள்ளது. வரம்புநிலை எந்திரம், டூரிங் எந்திரம் போன்ற எளிய கணினிப் படிமங்களும் உள்ளன.
வெளி இணைப்புகள்
பகுப்பு:இயந்திரங்கள்
சிங்கப்பூர் வான்வழி
thumb|Airline House, the Singapore Airlines head office
சிங்கப்பூர் வான்வழி (Singapore Airlines (SIA))என்பது சிங்கப்பூர் நகரநாட்டின் கொடி தாங்கும் விமான சேவை நிறுவனம் ஆகும். சிங்கப்பூர் சாங்கி பன்னாட்டு விமானநிலையத்தை மையம் கொண்டுள்ளது. இதற்கு கிழக்காசியா, தெற்காசியா, இங்கிலாந்து-ஆஸ்திரேலியத் தடங்கள் ஆகியவற்றில் நல்ல இருப்பு கொண்டுள்ளது.
உலகின் மிகப்பெரிய பயணிகள் வானூர்தியான ஏர்பசு எ 380 தன் முதல் வணிக நோக்கிலான பறப்பை சிங்கப்பூர் ஏர்லைன்சு மூலம் மேற்கொண்டது. அதன் துணை நிறுவனமான சில்க் வான்வழி சிறிய தடங்களில் செயல்படுகிறது. வருவாய், பிறப்புத் தொலைவு, பயணிகள் எண்ணிக்கை ஆகியவற்றில் உலகத்தில் 27வது பெரிய வான்வழி நிருவனமாக போர்ப்சு இதழால் தேர்ந்தெடுக்கப்பட்டது.
சிங்கப்பூர் ஏர்லைன்ஸ் சிங்கப்பூரின் சங்கி எனும் இடத்தினை தலைமையகமாகக் கொண்டு செயல்படும் ஒரு விமானச் சேவையாகும். தெற்கிழக்கு ஆசியா, கிழக்கு ஆசியா, தெற்கு ஆசியா மற்றும் ஓசியானியா ஆகிய இடங்களில் இது சிறப்புற செயல்படுகிறது.
வரலாறு
thumb|An [[Airspeed Consul (VR-SCD) — the first aircraft type operated by Malayan Airways, which was the forerunner of Singapore Airlines]]
சிங்கப்பூர் வான்வழி மலாய் வான்வழி என்கிறப் பெயரில் முதலில் துவக்கப்பட்டது. சிங்கப்பூர் கோலாலம்பூர் இடையில் முதல் பறப்புகள் துவக்கப்பட்டன. சிங்கப்பூர் மலேசியாவிலிருந்து பிரிந்ததும் சிங்கப்பூர் வான்வழி என்று பெயர் மாற்றம் செய்யப்பட்டது. 1970களில் இந்திய நகரங்களுக்கு பறக்கத் தொடங்கியது. போயிங்-747 ரக வானூர்திகள் அதன் அணிவரிசையில் சேர்க்கப்பட்டன. 1980களில் அமெரிக்கா, கனடா மற்றும் ஐரோப்பிய நகரங்களுக்கு பறப்புகள் அறிமுகப்படுத்தப்பட்டன.
தற்போதைய விமானங்களில் அதிக பயணிகள் விமானத்தினை இயக்குவது இதுவே. ஏர்பஸ் ஏ380 இன் முதல் வாடிக்கையாளர்கள் சிங்கப்பூர் ஏர்லைன்ஸ் ஆவர். இது தனது கிளைநிறுவனங்களுக்கும் தேவையான விமானச் சேவைகளைப் புரிகிறது. சிங்கப்பூர் ஏர்லைன்ஸின் கிளைநிறுவனமாக சில்க்ஏர் குறைந்த நிறுத்தற் தூரம் கொண்ட இடங்களுக்கான சேவையில் ஈடுபட்டுள்ளது. சிங்கப்பூர் ஏர்லைன்ஸின் மற்றொரு கிளை நிறுவனமான சிங்கப்பூர் ஏர்லைன்ஸ் கார்கோ, சரக்குகளை இடமாற்றும் செய்யும் விமானப் பணியில் ஈடுபட்டுள்ளது. டைகர்ஏர் எனும் நிறுவனத்துடன் இணைந்து சிங்கப்பூர் ஏர்லைன்ஸின் கிளைநிறுவனமாக ஸ்கூட் குறைந்த கட்டண விமானச் சேவையினைச் செய்கிறது.
பயணிகளின் வருமானத்தின் அடிப்படையிலான தரவரிசையில் முதல் 15 இடங்களுக்குள்ளும், சர்வதேச பயணிகளுக்கான சேவையின் அடிப்படையிலான பட்டியலில் 10 வது இடத்திலும் சிங்கப்பூர் ஏர்லைன்ஸ் உள்ளது. டிசம்பர் 15, 2010 இல் உலகின் இரண்டாவது பெரிய சந்தை முதலீட்டினைக் கொண்ட விமான நிறுவனம் சிங்கப்பூர் ஏர்லைன்ஸ் என்று சர்வதேச விமானப்போக்குவரத்து சங்கத்தினால் அறிவிக்கப்பட்டுள்ளது. சிங்கப்பூர் ஏர்லைன்ஸின் அப்போதைய சந்தை மதிப்பு 14 பில்லியன் அமெரிக்க டாலர்கள். இவர்களின் பெருநிறுவன அடையாளங்களில் சிங்கப்பூர் பெண்ணைக் காட்டுவதனை அடையாளமாகக் கொண்டுள்ளனர்.
தொடர்ப்பயணியர் திட்டம்
கிரிசுபிளையர்(KrisFlyer) மற்றும் பிபிஎசு கிளப்(PPSClub) என்கிற இரண்டு தொடர் பயணியர் திட்டங்களை செயல்படுத்தி வருகிறது.
கிரிசுபிளையர்
இதில் மைல் புள்ளிகள் StarAlliance உறுப்பினர் வான்வழிகள் மற்றும் அறைவிடுதிகளிலிருந்து சேர்க்கப்படுகிறது.
பிபிஎசு கிளப்
Priority Passenger Service (PPS) முதல் வகுப்பு (First Class) அல்லது வணிக வகுப்பு (Business Class) பறப்புகளிலிருந்து சேர்க்கப்படுகிறது.
இலக்குகள்
சிங்கப்பூர் ஏர்லைன்ஸ், உலகின் ஆறு கண்டங்களில் உள்ள 35 நாடுகளில் தனது இலக்குகளைக் கொண்டுள்ளது. இந்த இலக்குகளுக்கு சிங்கப்பூர் ஏர்லைன்ஸின் முதன்மை மையத்திலிருந்து விமானங்கள் இயக்கப்படுகின்றன. தென்கிழக்கு ஆசியப் பகுதிகளில் சிங்கப்பூர் ஏர்லைன்ஸ் வலுவான போக்குவரத்துப் பதிவுகளைக் கொண்டுள்ளது. இந்தப் பகுதிகளில் தங்களது கிளை நிறுவனமான சில்க்ஏர் உதவியுடன் செயல்பட்டு பல சர்வதேச இலக்குகளை சிங்கப்பூருடன் இணைக்கிறது.
‘கங்காரு பாதை’ என்றழைக்கப்படும் பாதையில் சிங்கப்பூர் ஏர்லைன்ஸ் பெரும்பான்மையாக பணியாற்றியுள்ளது. மார்ச் 2008 ன் படி, ஆஸ்திரேலியாவிற்கு உள்ளே மற்றும் வெளியில் இயக்கப்பட்ட, சர்வதேச விமானப் பயணங்களில் 11 சதவீத பயணங்கள் சிங்கப்பூர் ஏர்லைன்ஸினை சார்ந்தவை.
சிங்கப்பூர் ஏர்லைன்ஸ் – உயர்தர வழித்தடங்கள்
கோலா லம்பூர் – சிங்கப்பூர், சிட்னி – மெல்போர்ன், சிங்கப்பூர் – கோலா லம்பூர் மற்றும் சிட்னி – பிரிஸ்பேன் போன்ற வழிப்பாதைகள் சிங்கப்பூர் ஏர்லைன்ஸின் உயர்தர விழித்தடங்கள் ஆகும்.
இவை தவிர பிற தேவைகளுக்கென மெல்போர்னில் இருந்து காஃப்ஸ் துறைமுகம் வரையிலும், கிறிஸ்ட்சர்சில் இருந்து வுட்போர்ன் வரையிலும் விமானங்கள் இயக்கப்படுகின்றன.
விமானக் குழு
சிங்கப்பூர் ஏர்லைன்ஸின் தற்போதைய விமானக்குழு(பிப்ரவரி 28, 2015 ன் படி)
ஏர்பஸ் ஏ330, ஏர்பஸ் ஏ380 மற்றும் போயிங்க் 777 ஆகிய மூன்று ரக விமானங்களில் உள்ள அகன்ற பாகங்களுடன் கூடிய அனைத்து விமானங்களையும் சிங்கப்பூர் ஏர்லைன்ஸ் இயக்குகிறது. பிப்ரவரி 28, 2015 ன் படி மொத்தம் 108 விமானங்கள் சிங்கப்பூர் ஏர்லைன்ஸிடம் உள்ளது. அதிக பழமையில்லாத விமானங்களைப் பயன்படுத்த வேண்டும் என்ற கொள்கையினை சிங்கப்பூர் ஏர்லைன்ஸ் கொண்டிருப்பதால், அடிக்கடி இதன் விமானங்களை மாற்றிக்கொண்டே இருக்கிறது.
உள் விமானச் சேவைகள்
சிங்கப்பூர் ஏர்லைன்ஸ், உள் விமானச் சேவைகளாக முதல் வகுப்பு அறைகள், பொருளாதார வகுப்புகள், வணிக வகுப்புகள், உயர் மதிப்பு பொருளாதார வகுப்புகள் மற்றும் அறைச்சேவைகளுடன் சேர்த்து உணவுகளையும் அளிக்கின்றனர்.
கோட்ஷேர் ஒப்பந்தங்கள்
சிங்கப்பூர் ஏர்லைன்ஸ் பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது. இதில் ஸ்டார் அலையன்ஸின் உறுப்பினர்கள் கிடையாது.
ஜெயசங்கர் பூபாலபள்ளி மாவட்டம்
ஜெயசங்கர் பூபாலபள்ளி மாவட்டம் (Jayashankar Bhupalpally district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும். இம்மாவட்டம் நவம்பர் 2016-இல் வாரங்கல் மாவட்டத்தின் சில வருவாய் வட்டங்களைக் கொண்டு புதிதாக நிறுவப்பட்டது. இம்மாவட்டத்தின் நிர்வாகத் தலைமையிடம் பூபாலபள்ளி நகரம் ஆகும்.
புவியியல்
ஜெயசங்கர் பூபாளபள்ளி மாவட்டம் 6,175 சதுர கிலோ மீட்டர் பரப்பளவு கொண்டது. இம்மாவட்டத்தின் வடக்கில் மகாராட்டிராவின் கட்சிரோலி மாவட்டமும், வடகிழக்கில் சத்தீஸ்கர் மாநிலத்தின் பிஜப்பூர் மாவட்டமும், கிழக்கில் பத்ராத்ரி கொத்தகூடம் மாவட்டமும், தெற்கில் மகபூபாபாத் மாவட்டமும், மேற்கில் வாரங்கல் கிராமபுற மாவட்டம் மற்றும் பெத்தபள்ளி மாவட்டங்களும் எல்லைகளாகக் கொண்டுள்ளது.
மக்கள் தொகை
2011-ஆம் ஆண்டின் மக்கள் தொகை கணக்கெடுப்பின் படி, ஜெயசங்கர் பூபாலபள்ளி மாவட்டத்தின் மக்கள் தொகை 7,50,000 ஆக உள்ளது.
மாவட்ட நிர்வாகம்
ஜெயசங்கர் பூபாளபள்ளி மாவட்டம், பூபாளபள்ளி மற்றும் முலுக் என இரண்டு வருவாய்க் கோட்டங்களையும், 15 [[வருவாய் வட்டம்|மண்டல்களையும் கொண்டுள்ளது.
வருவாய் வட்டங்கள்
ஜெயசங்கர் பூபாளபள்ளி மாவட்டத்தின் வருவாய் வட்டங்கள்;
பி. திருநாவுக்கரசு
'''பி. திருநாவுக்கரசு''' (பிறப்பு: ஏப்ரல் 9, 1944) என்பவர் ஒரு தமிழக எழுத்தாளர். சட்டத்தில் முதுகலைப் பட்டம் பெற்ற இவர் அரசு வழக்குரைஞராகவும், சட்டக் கல்விப் பேராசிரியராகவும் பணியாற்றியவர். அதன் பிறகு சென்னை உயர்நீதி மன்றத்தில் வழக்குரைஞராகப் பணியாற்றி வருகிறார். இவர் எழுதிய "1872 ஆம் ஆண்டு இந்தியச் சான்றுச் சட்டம்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது.
பகுப்பு:1944 பிறப்புகள் பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:வழக்கறிஞர்கள்
நந்தகம்
நந்தகம் என்பது திருமாலுடைய வாளின் பெயராகும். இந்த ஆயுதம் பஞ்ச ஆயுதங்களில் ஒன்றாக கருதப்பெறுகிறது. ஆழ்வார்களில் ஒருவரான பேயாழ்வார் இந்த ஆயுதத்தின் அம்சமாகக் கருதப்பெறுகிறார்.
பத்தாந்திருமொழியில் பாடல் 111 ல் நாந்தக மேந்திய நம்பி சரணென்று என்ற வரி வருகிறது. இதற்கு நந்தகம் எனும் வடமொழிச்சொல்லே நாந்தகமாக நீண்டுகிடக்கிறது என ஸ்ரீ காஞ்சி பிரதிவாதி பயங்கரம் அண்ணங்காச்சாரி தனது உரையில் குறிப்பிடுகிறார்.
ஆதாரம்
பகுப்பு:திருமாலின் ஆயுதங்கள் பகுப்பு:கையாற்றல் கருவிகள்
சேற்றில் மனிதர்கள்
வெளியிணைப்புக்கள்
பகுப்பு:தமிழ்ப் புதினங்கள்
ஹேரி பெட்மீட்
ஹேரி பெட்மீட் (Harry Betmead, பிறப்பு: ஏப்ரல் 11 1912, இறப்பு: ஆகத்து 26 1984), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:1984 இறப்புகள் பகுப்பு:லின்கன்சையர் துடுப்பாட்டக்காரர்கள்
மான்டிசின்க்லா
மான்டிசின்க்லா என்பது சிரிப்பான் குடும்பத்தில் உள்ள பறவைகளின் பேரினம் ஆகும். இந்த பேரினத்தில் உள்ள நான்கு சிற்றினங்களும் தென்மேற்கு இந்தியாவின் மேற்குத் தொடர்ச்சி மலைத் தொடரில் உள்ள "வானத் தீவுகளில்" மட்டுமே காணக்கூடிய அகணிய உயிரிகளாகும். இவை பொதுவாக 1,200 மீ உயரத்திற்கு மேல்
உசாத்துணை
பகுப்பு:பறவைப் பேரினங்கள்
ஞான் தேவ் அகுஜா
ஞான் தேவ் அகுஜா என்பவர் இந்தியா வின் இராசத்தான் மாநிலத்தின் பாரதிய ஜனதா கட்சியைச் சேர்ந்த அரசியல்வாதி ஆவார். இவர் ராஜஸ்தான் சட்டமன்ற த்திற்கு ராம்கார் தொகுதியில் இருந்து தேர்ந்தெடுக்கப்பட்டவர்.
மேற்கோள்கள்
பகுப்பு:ராஜஸ்தான் அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாநகராட்சி
திருநெல்வேலி மாநகராட்சி (Tirunelveli Municipal Corporation), தென் இந்தியாவின், தமிழ்நாடு மாநிலத்தில், தெற்குப் பகுதி மாவட்டமான திருநெல்வேலி மாவட்டத்தின், மாநகர் பகுதியாகும். இம்மாநகராட்சி 55 மாமன்ற உறுப்பினர்களைக் கொண்டது. தமிழகத்தின் ஆறாவது பெரிய நகரமாகும். இது ஆரம்பிக்கப்பட்டது 1994ஆம் ஆண்டு. திருச்சிராப்பள்ளி, சேலம் ஆகியவை திருநெல்வேலி மாநகராட்சியின் வயதை ஒத்தவை. இந்த மாநகராட்சியின் ஆண்டு வரி வருவாய் 212 கோடி ரூபாய் ஆகும். பல சிறப்புகளுக்குப் பெயர் கொண்ட மாநகராட்சிப் பகுதியாகும். திருநெல்வேலி மாவட்டம்தான், பல இந்திய விடுதலைப் போராட்ட வீரர்கள் பிறந்த மாவட்டமாகும். பூலித்தேவன், காயிதே மில்லத் இஸ்மாயில், வீரபாண்டிய கட்டபொம்மன், வீரன் சுந்தரலிங்கம், வெண்ணிக் காலாடி, வாஞ்சிநாதன் மற்றும் விடுதலைப் புரட்சியாளர்களான வ.உ.சிதம்பரனார், சுப்பிரமணிய பாரதியார், சுப்பிரமணிய சிவா மற்றும் பலரின் பிறப்பிடமாகும். டிவிஎஸ் குழுமம், சிம்சன், ஏசான், இந்தியா சிமெண்ட்ஸ் நிறுவன தொழிலதிபர்களும் இம்மாவட்டத்தையே பிறப்பிடமாகக் கொண்டுள்ளனர். திருநெல்வேலி, 'அல்வா' தயாரிப்புக்குப் பிரசித்திப் பெற்ற இடமாகும். இதனால் இது, "அல்வா நகரம்" என்ற இடுகுறிப் பெயருடன் விளங்குகின்றது.
வரலாறு
திருநெல்வேலி நகராட்சியானது 1865ஆம் ஆண்டின் நகர மேம்பாட்டுச் சட்டத்தின்படி 1 நவம்பர் 1866-ல் உருவாக்கப்பட்டது. ஆரம்பத்தில் திருநெல்வேலி நகரம் மற்றும் திருநெல்வேலி சந்திப்பு பகுதியை மட்டும் உள்ளடக்கியதாக இருந்தது. பாளையங்கோட்டை தனி நகராட்சியாக செயல்பட்டு வந்தது. இதனால் திருநெல்வேலி மற்றும் பாளையங்கோட்டை இன்றும் இரட்டை நகரங்களாக கருதப்படுகிறது. 1994ல் திருச்சிராப்பள்ளி மற்றும் சேலத்துடன் திருநெல்வேலி, மாநகராட்சியாக தரம் உயர்த்தப்பட்டது. திருநெல்வேலி மாநகராட்சி என்பது திருநெல்வேலி மற்றும் பாளையங்கோட்டை நகராட்சிகளை சுற்றியுள்ள பகுதிகளுடன் இணைத்து உருவாக்கப்பட்டது.
மாநகராட்சி தேர்தல், 2022
2022-ஆம் ஆண்டில் இம்மாநகராட்சியின் 55 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 50 வார்டுகளையும், அதிமுக 4 வார்டுகளையும், சுயேச்சைகள் 1 வார்டையும் கைப்பற்றினர்.
வெளி இணைப்புக்கள்
பகுப்பு:தமிழ்நாடு மாநகராட்சிகள் பகுப்பு:திருநெல்வேலி மாவட்டம் பகுப்பு:இந்திய மாநகராட்சிகள்
எல். சந்தானம்
'''எல். சந்தானம்''' என்பவர் ஓர் தமிழக அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக சோழவந்தான் தொகுதியில் 1996 தேர்தலில் போட்டியிட்டு வெற்றிபெற்றார். மேலும் இவர் 2001 தேர்தலில், அனைத்திந்திய பார்வார்டு பிளாக் கட்சி சார்பாக உசிலம்பிட்டியில் போட்டியிட்டு வெற்றிபெற்றார். மீண்டும் 2006 தேர்தலில் சோழவந்தான் தொகுதியில் அனைத்திந்திய அண்ணா திராவிட முன்னேற்றக் கழகம் சார்பாக போட்டியிட்டு திமுக வேட்பாளரான பி. மூர்த்தியிடம் தோல்வி அடைந்தார். அஇஅதிமுக தலைவி ஜெ. ஜெயலலிதா 2001ஆம் ஆண்டு தேர்தலில் தோழமை கட்சியான பார்வர்டு பிளாக்கு கட்சிக்கு உசிலம்பட்டி தொகுதியை ஒதுக்கியிருந்தார். இவர் தனது பார்வர்டு பிளாக்கு கட்சியில் ஏற்பட்ட பிளவு காரணமாக அக்கட்சியின் பொதுச் செயலாளராக இருந்த இவர் 2006 ல் சோழவந்தான் தொகுதியில் மீண்டும் அதிமுக சார்பாக போட்டியிட்டார். 2006 தேர்தலில் அதிமுக உடன் இணைய தன் கட்சித் தலைமைப் பொறுப்பில் உள்ளவர்களுக்கு ஒப்புதல் இல்லாத காரணத்தினால், இவர் 2001-2006 சட்டமன்ற தேர்தலில் அதிமுக சார்பில் தனித்துப் போட்டியிட்ட ஒரே பார்வர்டு பிளாக்கு உறுப்பினர் ஆவார். சந்தானத்தின் பல்வேறு நடவடிக்கைகளால் அக்கட்சியின் புதிய தலைவர் கார்த்திக் சந்தானத்தை தனது கட்சியிலிருந்து விலக்கிவிட்டார். அதன் பின்னர் இவர் அதிமுக கட்சியுடன் மேற்கொண்ட ஒப்பந்தப்படி இவருக்கு ஒரு தொகுதி ஒதுக்கீடு செய்யப்பட்டது. இவருக்கு முதலில் மதுரை மத்தி தொகுதி ஒதுக்கப்பட்டது. ஜெயலலிதா மாநிலம் முழுவதிலும் உள்ள தன் கட்சி உறுப்பினர்களுக்கு திருப்தி தரும் வகையில் தொகுதி ஒதுக்கீடு செய்வதில் ஏற்பட்ட மாற்றங்களால், இவருக்கும் தொகுதி ஒதுக்கீடு செய்வதில் மாற்றம் ஏற்பட்டது.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:மதுரை மாவட்ட நபர்கள் பகுப்பு:தமிழக அரசியல்வாதிகள்
கிள்ளியூர் வட்டம்
கிள்ளியூர் வட்டம், தமிழ்நாட்டின் கன்னியாகுமரி மாவட்டத்தின் ஆறு வருவாய் வட்டங்களில் ஒன்றாகும். இவ்வருவாய் வட்டம், பத்மநாபபுரம் வருவாய் கோட்டத்தில் உள்ளது. இது பைங்குளம் மற்று மிடாலம் என 2 உள்வட்டங்களும், 26 வருவாய் கிராமங்களும் கொண்டது. இவ்வட்டத்தின் வட்டாட்சியர் அலுவலகம் கிள்ளியூரில் இயங்குகிறது.
மேலும் இவ்வட்டத்தில் உள்ள கிள்ளியூர் ஊராட்சி ஒன்றியத்தின் கொல்லஞ்சி, முள்ளங்கினாவிளை, மத்திக்கோடு, மிடாலம். நட்டாலம், பாலூர், திப்பிறமலை, இனயம்புத்தன்துறை என 8 கிராம ஊராட்சிகளைக் கொண்டுள்ளது.
காந்தளூர் வசந்தகுமாரன் கதை (புதினம்)
காந்தளூர் வசந்தகுமாரன் கதை எழுத்தாளர் சுஜாதாவால் எழுதப்பட்ட வரலாற்றுப் புதினம் ஆகும். இப்புதினம் சோழர் காலகட்டத்தில் நடப்பதாக எழுதப்பட்டுள்ளது. ராஜ ராஜ சோழன் மெய்க்கீர்த்தியில் வரும் “காந்தளூர்ச் சாலை கலமறுத்து” என்ற வரியின் வரலாற்றுப் பின்னணியை அடிப்படையாகக் கொண்டு எழுதப்பட்டது. சுஜாதாவின் துப்பறியும் கதைகளில் தோன்றும் கணேஷ்-வசந்த் துப்பறிவாளர்களைப் போன்றே இப்புதினத்தில் கணேச பட்டர்-வசந்தகுமாரன் என்ற இரு பாத்திரங்கள் வருகின்றன.
கதை மாந்தர்கள்
பகுப்பு:சுஜாதாவின் புதினங்கள்
கோ. அன்பழகன்
'''கோ. அன்பழகன்''' (பிறப்பு: மார்ச் 11, 1936) என்பவர் ஒரு முடநீக்கியல் மருத்துவர் மற்றும் தமிழக எழுத்தாளர்.இவரது இலக்கியப் பெயர் தமிழ்நாகை. மருத்துவத்தில் இளம்நிலைப் பட்டமும், முடநீக்கியல் துறையில் முதுநிலை அறுவை சிகிச்சை பட்டம் மற்றும் பட்டயமும் பெற்றிருக்கிறார். சென்னை பொது அரசு மருத்துவமனையில் தலைமை முடநீக்கியல் அறுவை சிகிச்சை வல்லுநராகப் பணியாற்றியவ்ர். இவர் எழுதிய "எலும்பு மூட்டு நலம்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில்மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.
பகுப்பு:1936 பிறப்புகள் பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:மருத்துவர்கள்
இரத்தினகிரி பாலமுருகன் கோயில்
இரத்தினகிரி பாலமுருகன் கோயில் என்பது கோயமுத்தூர் மாவட்டம் சரவணம்பட்டியில் அமைந்துள்ள முருகன் கோயிலாகும்.
இருப்பிடம்
கோவை- சத்தியமங்கலம் சாலையில் சரவணம்பட்டியில் உள்ளது. திறக்கும் நேரம்: காலை 6.00 -  1.00 மணி மாலை 4.00 – 7.30 மணி
பூப்பறித்தல் சடங்கு
கந்தசஷ்டி அன்று நடக்கும் பூப்பறித்தல் நோன்பு புகழ்பெறுகிறது. விரும்பிய வாழ்க்கைத்துணை, திருமணத்தடை நீங்க, திருமணமாகாதவர்கள் பூப்பறித்து வழிபாடு செய்கின்றனர்.
மேற்கோள்கள்
பகுப்பு: துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:கோயம்புத்தூர் மாவட்டத்திலுள்ள முருகன் கோயில்கள்
ம. வே. மகாலிங்கசிவம்
'''ம. வே. மகாலிங்கசிவம்''' (1891 - மார்ச் 13, 1941) ஈழத்துத் தமிழறிஞரும், புலவரும், சிறந்த சொற்பொழிவாளரும் ஆவார். தமது பன்னிரண்டாவது அகவையிலேயே பழனிப் பதிகம் பாடியவர். குருகவி என அறிஞர்கள் இவரை அழைப்பர். ”கற்பனைச் சுருக்கம்” எனப் போற்றப்பட்டவர்.
வாழ்க்கைச் சுருக்கம்
மகாலிங்கசிவம் 1891 ஆம் ஆண்டில் யாழ்ப்பாணம் மாவட்டம், மட்டுவில் என்ற ஊரில் உரையாசிரியரும், தமிழாசிரியருமான ம. க. வேற்பிள்ளை, மகேசுவரி ஆகியோரின் ஐந்து பிள்ளைகளில் மூன்றாவதாகப் பிறந்தவர். வழக்கறிஞர் வே. மாணிக்கவாசகர், எழுத்தாளர் ம. வே. திருஞானசம்பந்தம் பிள்ளை, மற்றும் ஆசிரியர்கள் கந்தசாமி, நடராசா ஆகியோர் இவருடன் உடன்பிறந்தவர்கள். சிறு வயதிலேயே தந்தையிடம் இலக்கிய, இலக்கணங்களைக் கற்றுத் தெளிந்தார். பின்னர் பெயர்த்தி பார்வதிப் பாட்டியிடம் கல்வி கற்றார்.
மட்டுவிலில் தந்தை ஆரம்பித்த நாவலர் காவியப் பாடசாலையில் இலக்கியம், இலக்கணம் கற்பித்து வந்தார். இவரிடம் கல்வி கற்றவருள் பண்டிதமணி சி. கணபதிப்பிள்ளை, புலவர்மணி ஏ. பெரியதம்பிப்பிள்ளை ஆகியோர் குறிப்பிடத்தக்கவர்கள். மூளாய் சைவப்பிரகாச வித்தியாசாலையிலும், மருதனார்மடம் இராமநாதன் கல்லூரியிலும் ஆசிரியராகப் பணியாற்றினார். பின்னர் கோப்பாய் ஆசிரியர் கலாசாலையில் 1923 ஆம் ஆண்டு முதல் இறக்கும் வரை தமிழ் விரிவுரையாளராகப் பணியாற்றினார்.
எழுத்து
சிறு வயதில் இருந்தே கவி பாடும் வல்லமை பெற்றிருந்தார். சிறு வயதில் பழனிப் பதிகம் என்ற ஆக்கத்தை எழுதினார். ஈழ மண்டல சதகம், இராமநாத மான்மியம், கணேசையர் மலர், ஈழகேசரி மலர் ஆகியவற்றில் இவர் எழுதிய சில சிறப்புப் பாயிரங்களும், சில தனிப்பாடல்களுமே இன்றுள்ளன. காமாட்சி அன்னை, புன்னெறி விளக்கு ஆகியன இவர் பாடிய தனிப்பாடல்களில் சில. 1939 இல் ஈழகேசரி ஆண்டு மலரில் அன்னை தயை என்ற சிறுகதையை எழுதியுள்ளார்.
குடும்பம்
மகாலிங்கசிவம் 1941 மார்ச் 13 இல் மரணமானார். இவருக்கு நான்கு பிள்ளைகள். மகள் பிரபாவதி அண்ணாமலைப் பல்கலைக்கழகப் பட்டம் பெற்றவர். சிறு வயதிலேயே இறந்து விட்டார். நான்காவதாகப் பிறந்த ம. பார்வதிநாதசிவம் புலவரும், பத்திரிகையாளரும் ஆவார்.
வெளி இணைப்புகள்
பகுப்பு:1891 பிறப்புகள் பகுப்பு:1941 இறப்புகள் பகுப்பு:ஈழத்துத் தமிழறிஞர்கள் பகுப்பு:இலங்கைத் தமிழ் ஆசிரியர்கள் பகுப்பு:யாழ்ப்பாணத்து நபர்கள் பகுப்பு:ஈழத்துப் புலவர்கள் பகுப்பு:ஈழத்துக் கவிஞர்கள்
சுமதிநாதர்
சுமதிநாதர் (Sumatinatha) சமயத்தின் ஐந்தாவது தீர்த்தங்கரர் ஆவார். சமண சமய சாத்திரங்களின்படி உலக வாழ்வை துறந்த சித்த புருசர்.
சுமதிநாதர், இச்சுவாகு குலத்தில் மேகராஜனுக்கும் ராணி மங்களாவுக்கும் அயோத்தியில் பிறந்தவர்.
பாலன் (நக்சலைட் தலைவர்)
பாலன் இடதுசாரி தீவிரவாத இயக்கத்தைச் சார்ந்தவர். தமிழ் நாட்டின் தருமபுரி மாவட்டத்தில் 1977ல் உருவான நக்சலைட் இயக்கத்தை முன்னின்று வழிநடத்திய இருதலைவர்களில் ஒருவர். இன்னொருவர் அப்பு. சீரியம் பட்டி என்ற கிராமத்தில் ஆயிரக்கணக்கான பொதுமக்களிடையே பொதுக்கூட்டத்தில் உரையாடிக் கொண்டிருந்தபோது காவல் துறையினரால் சுற்றி வளைக்கப்பட்டார். மேடையிலேயே கைதுசெய்யப்பட்டு அழைத்துச் செல்லப்பட்டு, அடித்து உதைத்து எலும்புகள் நொறுக்கப்பட்டது. தப்பியோட முயன்றபோது விழுந்து அடிபட்டதாக சொல்லி மருத்துவ மனையில் சேர்த்தனர்.
மேற்கோள்கள்
பகுப்பு:இடதுசாரி அரசியல் பகுப்பு:நக்சலைட்டுகள் பகுப்பு:தருமபுரி மாவட்ட நபர்கள்
ஆவி எண்ணெய்
எண்ணெய்ப் படிவங்களை சிறப்பாகத் தயாரிக்கப்பட்ட எரிவாயு ஆலைகளின் உதவியுடன் ஆவியாக்கி அந்த ஆவியை ஒடுக்குவதன் மூலம் பெறப்படும் சுத்தமான திரவம் ஆவி எண்ணெய் (essential oil, volatile oil, ethereal oil, அல்லது aetherolea) என அழைக்கப்படும்.
இவ்வகை எண்ணெய்கள் நறுமணம் சேர்க்கப்படும் பல விசேட தன்மைகள் சேர்க்கப்படும் வெவ்வேறு பெயர்களில் தயாரிக்கப்படுகின்றது. (பயன்படுத்தப்படும் தொழில்நுட்ப முறைக்கேற்ப அதன் பெயர்கள் அமைந்திருக்கும்.)
இவ்வகை எண்ணெய் கலோரி குறைவானதாக இருப்பதனால், உடலிற்கு நன்மை பயக்கும்.
மேற்கோள்கள்
பகுப்பு:ஆவி எண்ணெய்கள்
எம். வி. கருப்பையா
'''எம். வி. கருப்பையா ''' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், சோழவந்தான் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
வடகிழக்கு ஆயுர்வேதம் மற்றும் ஓமியோபதி நிறுவனம்
வடகிழக்கு ஆயுர்வேதம் மற்றும் ஓமியோபதி நிறுவனம் (North Eastern Institute of Ayurveda and Homeopathy), என்பது இந்திய அரசின் ஆயுஷ் அமைச்சின் கீழ் உள்ள தன்னாட்சி நிறுவனம் ஆகும். இந்நிறுவனம் மேகாலயாவின் சில்லாங், மவ்டியாங்டியாங்கில் அமைந்துள்ளது. இதனை 22 திசம்பர் 2016 அன்று மத்திய ஆயுஷ் அமைச்சர் ஸ்ரீபாத் யசோ நாயக் துவக்கிவைத்தார். இந்த நிறுவனம் 2016-17 கல்வியாண்டிலிருந்து தலா 50 மாணவர்களை பிஏஎம்எஸ் மற்றும் பிஎச்எம்எஸ் படிப்புகளில் சேர்க்கும் வகையில் ஆயுர்வேத மற்றும் ஓமியோபதி கல்லூரியைத் தொடங்கியுள்ளது
2016ஆம் ஆண்டு நிலவரப்படி, ஆயுர்வேத மருத்துவம் மற்றும் அறுவை சிகிச்சை இளங்கலை மற்றும் ஹோமியோபதி மருத்துவம் மற்றும் அறுவை சிகிச்சை இளங்கலை ஆகியவற்றில் நான்கரை ஆண்டு பட்டப்படிப்பை இந்நிறுவனம் வழங்குகிறது.
மேற்கோள்கள்
பகுப்பு:மருத்துவக் கல்லூரிகள் பகுப்பு:வடகிழக்கு இந்தியா
15-ஆம் நூற்றாண்டு
thumb|300px|[[1492, கொலம்பஸ் ஸ்பெயினுக்கான அமெரிக்காவைக் கண்டுபிடித்தான்.]] கிபி 15ம் நூற்றாண்டு 1401 இல் ஆரம்பித்து 1500 இல் முடிவடைந்த ஒரு நூற்றாண்டு ஆகும்.
யாழ்ப்பாணத்தை ஆண்ட மன்னர்கள்
பகுப்பு:நூற்றாண்டுகள் பகுப்பு:பதினைந்தாம் நூற்றாண்டு பகுப்பு:2-ஆம் ஆயிரமாண்டு
ப. முத்துக்குமாரசுவாமி
'''ப. முத்துக்குமாரசுவாமி''' (மார்ச் 11, 1936 - அக்டோபர் 29, 2020) என்பவர் ஒரு தமிழக எழுத்தாளரும், தமிழறிஞருமாவார். திருச்சிராப்பள்ளி மாவட்டம் திருப்பராய்த்துறை எனும் ஊரில் பிறந்தவர். தந்தை மு. பஞ்சநாதம், தாய் மாரியம்மாள். தருமபுரம் பல்கலைக்கழகக் கல்லூரியில் இளங்கலை (புலவர்) இடைநிலைப் பட்டம் பெற்றவர். இலக்கியவளம், திருவாசகத்தேன், மெய்ப்பாட்டியல் உள்ளிட்ட 43 நூல்களை எழுதியுள்ளார். இவர் எழுதிய "செந்தமிழ் முருகன்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.
மேற்கோள்கள்
பகுப்பு:1936 பிறப்புகள் பகுப்பு:2020 இறப்புகள் பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:திருச்சி மாவட்ட நபர்கள்
வோல்டர் பெட்டெஸ்வொர்த்
வோல்டர் பெட்டெஸ்வொர்த் (Walter Bettesworth, பிறப்பு: நவம்பர் 24 1856, இறப்பு: பிப்ரவரி 23 1929),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளில் கலந்து கொண்டுள்ளார். 1878-1883 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வோல்டர் பெட்டெஸ்வொர்த் கிரிக்- இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
சிக்கிமிய மக்கள்
சிக்கிமிய மக்கள் என்போர் இந்திய மாநிலமான சிக்கிமில் வாழும் மக்கள் ஆவர். இவர்களில் 13% லெப்சா இன மக்கள், 16% பூட்டியா இன மக்கள், 67% நேபாளிகள் ஆவர்.
இங்கு வாழும் மக்களில் நேபாளி மொழி பேசுவோர் அதிகமாக வாழ்கின்றனர். இவர்களை தவிர பூட்டியா மொழி, குரோமா மொழி, சோங்கா மொழி, லெப்சா மொழி உள்ளிட்ட மொழிகளை பேசுவோரும் வாழ்கின்றனர்.
வஜ்ராயன பவுத்த மதத்தை 28.1 சதவீத மக்கள் பின்பற்றுகின்றனர். இங்கு 75 மடாலயங்கள் உள்ளன.
இந்து சமயத்தை 57.75 சதவீத மக்கள் பின்பற்றுகின்றனர்.
டயோனிசசு
டயோனிசசு என்பவர் கிரேக்கப் பழங்கதைகளில் கூறப்படும் ஒரு ஆண் கடவுள் ஆவார். திராட்சை அறுவடை, திராட்சை ரசம், செழிப்பு, பண்டிகைகள், மதக் கொண்டாட்டங்கள், சடங்கின் போது ஒருவருக்கு ஏற்படும் ஆவேசம் மற்றும் திரையரங்குகள் ஆகியவற்றின் கடவுளாகக் கருதப்படுகிறார். கிரேக்கக் கடவுள்களில் இவர் ஒருவரே ஒரு மானுடப் பெண்ணிற்குப் (செமிலி) பிறந்த குழந்தை ஆவார். இவர் ரோமானியாவில் பாச்சசு என்ற பெயரில் அழைக்கப்படுகிறார்.
பிறப்பு
செமிலியின் வயிற்றில் வளர்வது சியுசின் குழந்தை என்று அறிந்த எரா ஒரு செவிலியரின் உருவம் தாங்கி வந்தார். அவர் செமிலியிடம் சியுசின் உண்மையான உருவத்தை காணுமாறு கூறினார். சியுசு தடுக்க முயன்றும் செமிலி கட்டாயப்படுத்தியதால் அவர் தன் உண்மையான உருவத்தை காண்பித்தார். அப்போது வெளிப்பட்ட இடியும் மின்னலும் செமிலியை அழித்துவிட்டது. பிறகு செமிலியின் கருவில் இருந்த குழந்தையை தன் தொடையில் வைத்து கருவுறச் செய்தார் சியுசு. அந்த குழந்தையே டயோனிசசு. இதனால் அவர் இருமுறை பிறந்தவன் என்று அழைக்கப்படுகிறார். பிறகு டயோனிசசு தன் தாய் செமிலியை இறந்தவர்களின் உலகமான டார்டரசில் இருந்து மீட்டு வந்து அவரை ஒலிம்பிய மலையில் ஒரு கடவுளாக வாழ வைத்ததாகக் கூறப்படுகிறது.
மற்றொரு கதையில் எரா டைட்டன்களை அனுப்பி சியுசு மற்றும் பெர்சிஃபோனின் குழந்தையான சாக்ரியுசை துண்டு துண்டாக நறுக்கி வீசியதாகவும் அவனது இதயத்தை மட்டும் காப்பாற்றிய சியுசு அதை இறந்து போன செமிலியின் குழந்தை டயோனைசசின் உடலில் பொருத்தி அவனை உயிர்ப்பெறச் செய்ததாகவும் கூறப்படுகிறது.
திருமணம்
மினோசு மற்றும் பாசிபே ஆகியோரின் மகள் அரியாட்னே. அவர் அரக்கன் மினோச்சரை கொல்வதற்கு வீரன் தீசியசுவிற்கு உதவினார். பிறகு தீசியசு அவளை நசோசு தீவில் விட்டு பிரிந்து சென்று விட்டான். பிறகு அந்தத் தீவிற்கு வந்த டயோனிசசு அரியாட்னேவை மணந்துகொண்டார்.
மேற்கோள்கள்
பகுப்பு:கிரேக்கக் கடவுளர் பகுப்பு:கிரேக்கத் தொன்மவியல்
மாஜ்பாட் சட்டமன்றத் தொகுதி
மாஜ்பாட் சட்டமன்றத் தொகுதி (Majbat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
சத்தியபாமா
சத்தியபாமா திருமாலின் எட்டாவது அவதாரமான கிருஷ்ணரின் மனைவியருள் ஒருவர். இவர் பூமாதேவியின் அம்சமாக கருதப்பெறுகிறார். தன்னை ஈன்ற தாயால்தான் மரணம் நேரவேண்டும் என்று நரகாசுரன்(பூமாதேவி யின் மகன்) எனும் அரக்கன் வரம் பெற்றிருந்ததாகவும், அதனால் கிருஷ்ணருக்கும் நரகாசுரனுக்கும் நடந்த போரில் ச‌‌த்‌தியபாமா‌ கிருஷ்ணனின் தேரோட்டியாக சென்று நரகாசுரரை வதைபுரிந்ததாகவும் வைணவ நூல்கள் கூறுகின்றன.
வெளி இணைப்புகள்
பகுப்பு:கண்ணனின் மனைவிகள் பகுப்பு:இந்து பெண் தெய்வங்கள்
பிரபா கணேசன்
பிரபா கணேசன் ( Praba Ganeshan, பிறப்பு: சனவரி 4 1964), இலங்கைத் தமிழ் அரசியல்வாதியும், சனநாயக மக்கள் காங்கிரஸ் கட்சியின் தலைவரும் ஆவார். இவர் இலங்கையின் 7வது நாடாளுமன்றத்திற்கான, 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசிய முன்னணியின் சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் பின்னர் ஆளும் ஐக்கிய மக்கள் சுதந்திரக் கூட்டணியில் இணைந்தார். 2014 ஆகத்து 21 இல் இவருக்கு தொ­லைத்­தொ­டர்பு, தகவல் தொழில்­நுட்ப பிரதி அமைச்­ச­ர் பதவி வழங்கப்பட்டது.
வெளி இணைப்புகள்
பகுப்பு:இலங்கை அரசியல்வாதிகள் பகுப்பு:1964 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:கொழும்பு மாவட்ட நபர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:இலங்கையின் துணை அமைச்சர்கள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:கொழும்பு உவெசுலி கல்லூரி பழைய மாணவர்கள்
தில்வார் கான்
தில்வார் கான் (Dilwar Khan) வங்காள தேசத்தைச் சேர்ந்த ஒரு கவிஞர் ஆவார். 1937 ஆம் ஆண்டு சனவரி மாதம் முதல் தேதியன்று இவர் பிறந்தார். கோனோ மனுசர் கோபி என்றழைக்கப்படும் மக்கள் கவிஞராக அறியப்படும் தில்வார் கானுக்கு 1980 ஆம் ஆண்டு வங்காளதேச அகாடமியின் இலக்கிய விருது வழங்கப்பட்டது. 2008 ஆம் ஆண்டு இரண்டாவது உயரிய குடிமக்கள் விருதான எகுசே பதக்கத்தையும் வங்காள தேச அரசாங்கம் இவருக்கு வழங்கி சிறப்பித்தது.
பிரித்தானிய இந்தியாவின் ஒரு பகுதியான வங்காளதேசத்தின் 64 மாவட்டங்களில் ஒன்றான சில்கெட்டு மாவட்டம் தெற்கு சுர்மாவில் உள்ள பார்தோகோலாவில் தில்வார் கான் பிறந்தார். 1981 ஆம் ஆண்டு இவருக்கு வங்காளதேச அகாடமியின் உறுப்பினர் தகுதி கிடைத்தது. 2013 ஆம் ஆண்டு அக்டோபர் மாதம் 10 ஆம் தேதியன்று தில்வார் கான் காலமானார்.
கலிவரின் பயணங்கள்
கல்லிவரின் பயணங்கள் அல்லது 'டிராவல்ஸ் இண்டு செவெரல் ரிமோட் நேசன்ஸ் ஆப் த வேர்ல்டு. இன் 4 பார்ட்ஸ். பை லெமுவேல் கல்லிவர், பர்ஸ்ட் எ சர்ஜியன், அன்ட் தென் எ கேப்டன் ஆப் செவெரல் ஷிப்ஸ்' என்பது ஒரு உரைநடை வடிவில் உள்ள நையாண்டி புத்தகமாகும். இது 1726 ஆம் ஆண்டு அயர்லாந்தின் எழுத்தாளர் மற்றும் மதகுருவான ஜோனதன் ஸ்விப்டால் எழுதப்பட்டது. இது மனித இயல்பு மற்றும் பயணக் கதைகள் இலக்கிய துணை வகை ஆகிய இரண்டையுமே நையாண்டி செய்தது. ஸ்விப்டால் முழுவதுமாக எழுதப்பட்ட வேலைப்பாடுகளிலேயே இது பிரபலமானதாகும். ஆங்கில இலக்கியத்தின் ஒரு உன்னதமான படைப்பாக இது கருதப்படுகிறது. தான் கல்லிவரின் பயணங்கள் நூலை எழுதியது உலகத்தை வெறுப்பேற்ற தானே தவிர அதனை  நல்வழிப்படுத்த அல்ல என ஸ்விப்ட் கூறியுள்ளார்.
பாகம் ஒன்று: லில்லிபுட்டுக்கு ஒரு பயணம்
பயண நூல் ஒரு சிறிய முன்னுரையுடன் தொடங்குகிறது, அதில் லெமுவேல் கலிவர் தனது பயணங்களுக்கு முன் தனது வாழ்க்கை மற்றும் வரலாற்றை சுருக்கமான விளக்கத்தை அளிக்கிறார்.
தனது முதல் பயணத்தின் போது, ​​கலிவர் ஒரு கப்பல் விபத்தினால் கரை ஒதுங்கினார். அவர் கரை ஒதுங்கிய தீவான லில்லிபுட் தீவு நாட்டு மக்களான 6 அங்குலத்துக்கும் (15 செமீ) குறைவான உயரமுள்ள, குட்டி மனித இனத்தவரின் கைதியாக ஆக்கபடுகிறார். கலிவர் தன் நன் நடத்தைக்கு உத்தரவாதம் அளித்த பிறகு, அவருக்கு லில்லிபுட்டில் ஒரு குடியிருப்பு வழங்கப்படுகிறது. மேலும் லில்லிபுட் அரசவையின் விருப்பமானவராக மாறுகிறார். லில்லிபுட் மன்னரால் அவர் தனது குடிமக்களைத் துன்புறுத்தக்கூடாது என்ற நிபந்தனையுடன் நகரத்தை சுற்றி வந்து பார்க்க அனுமதி அளிக்கப்படுகிறார்.
கலிவர் அரண்மனையில் ஏற்பட்ட தீயை அணைத்த போது அரசியின் மாளிகையின்மீது சிறுநீர் கழித்து தீயை அணைத்தார். அரண்மனை மீது சிறுநீர் கழித்தது போன்ற குற்றங்களுக்காக அவர் மீது தேசத்துரோக குற்றச்சாட்டு சுமத்தப்பட்டு. அவர் குற்றவாளி என நிரூபிக்கப்பட்டு கண்பார்வையை பறிக்க தண்டனை விதிக்கப்படுகிறது. அவர்மீது அன்பு கொண்ட ஒரு நண்பரின் உதவியால் இதை அறியும் கலிவர், பிளெஃபுஸ்கு தீவு நாட்டுக்குத் தப்பிச் செல்கிறார். அங்கே, அவர் கடலில் ஒரு கைவிடப்பட்ட படகைக் கண்டறிந்து அதன் வழியாக தப்பிச்செல்கிறார். அவ்வாறு தப்பிச் செல்லும்போது தன்னுடன் அளவில் சிறியதாக உள்ள சில லில்லிபுட்டியன் விலங்குகளையும் கொண்டு செல்கிறார்.
பாகம் இரண்டு: பிரோப்டிங்நாக்கிற்கு ஒரு பயணம்
கல்லிவர் விரைவில் மீண்டும் கப்பலில் புறப்படுகிறார். அட்வென்ச்சர் என்ற பாய்மரக் கப்பலானது புயலால் அடித்துச் செல்லப்படுகிறது. குடி நீரைத் தேடி தரைப்பகுதிக்குச் செல்லும்போது, கலிவரை அவரது தோழர்கள் வட அமெரிக்கக் கண்டத்தின் மேற்குக் கடற்கரையில் உள்ள ஒரு தீபகற்பத்தில் தனித்து விட்டுச் சென்றுவிடுகின்றனர்.
பிரோப்டிங்நாக்கில் உள்ள புல் மரத்தைப் போல உயரமானது. அதைப்போல வே உயிரினங்களும் மிகப்பெரியவை. பின்னர் அவர் சுமார் 72 அடி (22 மீ) உயரமுள்ள ஒரு விவசாயியால் கண்டுபிடிக்கப்படுகிறார். அந்த இராட்சத விவசாயி கலிவரை வீட்டிற்கு எடுத்துச் செல்கிறார். அவரது மகளான கிளூம்டால்க்ளிச் கலிவரை கவனித்துக் கொள்கிறாள். விவசாயி கலிவரை ஒரு அபூர்வ உயிரினமாக கருதி பணத்திற்காக காட்சிப்படுத்துகிறார். காட்சிப்படுத்த தொடர்ந்து ஊர் ஊராக எடுத்துச் சென்றதனால் கலிவர் நோய்வாய்ப்படுகிறார். பின்னர் விவசாயி அவரை நாட்டின் அரசிக்கு விற்றுவிடுகிறார். கிளூம்டால்க்ளிட்ச் (கலிவரைக் காட்சிப்படுத்தும் போது தன் தந்தையுடன் வந்தவள்) அந்தச் சிறிய மனிதனைக் கவனித்துக்கொள்வதற்காக அரசியால் அரண்மனையில் வேலைக்கு சேர்த்துக்கொள்ளப்படுகிறாள். கலிவர் அவர்களின் பெரிய இருக்கைகள், படுக்கைகள், கத்திகள், முட்கரண்டிகள் போன்றவற்றை பயன்படுத்த முடியாத அளவுக்கு மிகச் சிறியவர் என்பதால், அரசி அவருக்காக பிரத்தியேகமாக ஒரு சிறிய வீட்டைக் கட்டும்படி கட்டளையிடுகிறார். இது அவரது "பயண பெட்டி" என்று குறிப்பிடப்படுகிறது.
பாகம் மூன்று: லாபுட்டா, பால்னிபார்பி, லுக்நாக், குளுப்டுப்டிரிப், யப்பானுக்கு பயணங்கள்
மீண்டும் கப்பல் பயண் மேற்கொள்கையில், கலிவரின் கப்பல் கடற்கொள்ளையர்களால் தாக்கப்படுகிறது. அதன்பிறகு அவர் இந்தியாவிற்கு அருகிலுள்ள ஒரு பாறைகள் நிறைந்த தீவுக்கு அருகில் சிக்கிக்கொள்கிறார். இசை, கணிதம், வானியல் ஆகிய கலைகளில் தீவிர ஆர்வம் கொண்ட ஒரு இராச்சியமான லாபுட்டா என்ற பறக்கும் தீவுவாசிகளால் அவர் மீட்கப்படுகிறார். தரையில் கிளர்ச்சியில் ஈடுபடும் நகரங்களை வழிக்கு கொண்டுவர படைகளைப் பயன்படுத்துவதற்குப் பதிலாக, அவற்றின் மீது பாறைகளை வீசுவதை லபுட்டா வழக்கமாகக் கொண்டிருந்தது.
கலிவர், லாபுட்டாவில் இருந்து ஆட்சி செய்த பால்னிபார்பியில், அரசவையின் விருந்தினராக சுற்றுப்பயணம் மேற்கொண்டார். அங்கு அபத்தமான பல திட்டங்களை ஆராய்வதில் பெரும் செல்வமும் மனிதவளமும் வீனாக்கபடுவதைக் காண்கிறார். கலிவர் பின்னர் பால்னிபார்பியின் முக்கிய துறைமுகமான மால்டோனாடாவிற்கு அழைத்துச் செல்லப்படுகிறார். அங்கிருந்து அவரை யப்பானுக்கு அழைத்துச் செல்ல ஒரு வர்த்தகர் காத்திருக்கிறார்.
பால்னிபார்பியின் தென்மேற்கே உள்ள கிளப்டுப்டிரிப் தீவுக்கு கல்லிவர் ஒரு குறுகிய காலப் பயணத்தை மேற்கொள்கிறார். கிளப்டுப்டிரிப் தீவில், அவர் ஒரு மந்திரவாதியின் இருப்பிடத்துக்குச் சென்று வரலாற்று கால நபர்களின் ஆவிகளுடன் வரலாற்றைப் பற்றி விவாதிக்கிறார். ஆவிகளில் யூலியசு சீசர், புருடஸ், ஓமர், அரிசுட்டாட்டில், ரெனே டேக்கார்ட், பியர் கேசெண்டி ஆகியோரை சந்திக்கிறார்.
பின்னர் கல்லிவர் யப்பானை அடைகிறார். கல்லிவர் தனது எஞ்சிய நாட்களை தன் வீட்டிலேயே தங்கிவிட வேண்டும் என்ற தீர்மானத்துடன் வீடு திரும்புகிறார்.
பாகம் நான்கு: இயூனங்களின் நிலத்துக்கு ஒரு ஒரு பயணம்
சொந்த ஊரிலேயே இனி இருக்க வேண்டும் என்ற அவர் முதலில் எண்ணினார். கப்பலில் அறுவைசிகிச்சை நிபுணராக பணியாற்றுவதில் சலிப்பு ஏற்பட்டவராக இருந்த நிலையில், கலிவர் ஒரு வணிக கப்பலில் தலைவனாக கப்பல் வேலைக்கு வருகிறார். இந்தப் பயணத்தில், அவருக்கு எதிராக கப்பல் குழுவினர் கலகம் செய்கின்றனர். சிறிது காலம் அவரை அடக்கி வைத்திருந்த குழுவினர், அவர்கள் முதலில் எதிர்கொள்ளும் நிலத்தில் அவரை விட்டுவிட்டு, கடற்கொள்ளையர்களாக செயல்பட முடிவு செய்கிறார்கள். ஒரு நிலத்தில் தரையிறங்கும் அவர் அசிங்கமான காட்டுமிராண்டித்தனமான மனித உருவம் கொண்ட யாகூ என்ற உயிரினங்களை எதிர்கொள்கிறார். அவற்றிடம் வன்முறை கொண்ட எதிர்ப்புணர்வால் அச்சுறுத்தப்படுகிறார். சிறிது நேரத்திற்குப் பிறகு, அவர் பேசும் குதிரை இனமான இயூனங்களை சந்திக்கிறார். அவர்கள் அந்த நிலத்தின் ஆட்சியாளர்களாக உள்ளனர், அதே நேரத்தில் மனிதர்களை ஒத்த அருவருப்பான உயிரினங்கள் யாகூக்கள் என்று அழைக்கப்படுகின்றன.
கல்லிவர் ஒரு குதிரையின் குடும்பத்தில் உறுப்பினராகி, இயூன்ம்கள் மற்றும் அவர்களின் வாழ்க்கை முறையைப் போற்றவும் அதைப் பின்பற்றவும் செய்கிறார். அவர்களின் வாழ்க்கை முறை மனிதரின் வாழ்க்கை முறையைவிட அறத்தில் மேம்பட்டதாக உணர்கிறார். இருப்பினும், இயூனங்களின் கூட்டமைப்பானது, ஒரு யாகுவான கலிவரால் தங்கள் நாகரீகத்திற்கு ஆபத்து என்றும், அவர் எங்கிருந்து வந்தாரோ அங்கேயே மீண்டும் நீந்தி செல்லவேண்டும் என்று கட்டளையிடுகிறனர். கலிவருக்கு அடைக்கலம் கொடுத்திருந்த, இயூனம், அவரை தனது வீட்டிற்கு அழைத்துச் சென்றார். கலிவர் புறப்படுவதுக்கு ஏதுவாக ஒரு படகை உருவாக்க அவருக்கு நேரம் அளிக்கப்படுகிறது. மற்றொரு ஆபத்தான பயணத்திற்குப் பிறகு, ஒரு போர்த்துகீசிய கப்பல் மூலம் அவரது விருப்பத்திற்கு மாறாக மீட்கப்படுகிறார். யாகூ என்று அவர் கருதும் கப்பல் தலைவர் பெட்ரோ டி மென்டெஸ் ஒரு புத்திசாலி, மரியாதையும், தாராள மனப்பான்மையும் கொண்டவர் என்பதைக் கண்டு அவர் கொண்டுகொள்கிறார்.
தமிழ் மொழிபெயர்ப்பு
கலிவரின் பயணங்கள் புதினத்தை தமிழில் யூமா. வாசுகி மொழிபெயர்த்துள்ளார். அதன் முதற்பதிப்பு 2013 ஆம் ஆண்டு நியூ செஞ்சுரி புத்தக நிறுவனத்தால் வெளியிடப்பட்டது.
வெளி இணைப்புகள்
பகுப்பு:Articles that link to Wikisource பகுப்பு:1726 புதினங்கள்
மரச் சுரைக்காய்
மரச் சுரைக்காய் (Kigelia africana) என்பது பூக்கும் தாவரம் வகையைச் சேர்ந்த பிக்னோனியேசியேக் குடும்பத்தைச் சேர்ந்த தாவரமாகும். இச்சாதிகளில் மரச் சுரைக்காய் இனம் மட்டுமே காணப்படுகின்றது. இது ஆப்பிரிக்கா முதல் எரித்திரியா, சாட் தெற்கு முதல் வடக்கு தென்னாப்பிரிக்கா, செனிகல் மற்றும் நமீபியா வை பெரும் பரம்பல் பகுதியாகக் கொண்டது.
சொற்பிறப்பியல்
இதன் இனப் பெயர் மொசாம்பிகன் பான்டு மொழிச் சொல்லான, kigeli-keia, இருந்து வந்தது. இதன் பொதுப் பெயர் ஆங்கிலத்ல் sausage tree மற்றும் cucumber tree நீண்ட சாசேஜ்-போன்ற காயைக் குறிக்கும். இதன் ஆபிரிக்கான மொழி பெயர் Worsboom என்பதுவும் சாசேஜைக் குறைக்கும், இதன் அரபு மொழிப் பெயர் "the father of kit bags" எனக் குறிக்கும் (Roodt 1992).
மேற்கோள்
பகுப்பு:மரங்கள்
தமிழ்த் திரைப்படக் கதைகளின் பட்டியல்
வெளி இணைப்புகள்
பகுப்பு:தமிழ்த் திரைப்படம் தொடர்பான பட்டியல்கள்‎
கணிக்கும் எந்திரங்கள்
கணிக்கும் எந்திரங்கள் என்பன கணிதத்தின் அடிப்படைச் செயல்பாடுகளைச் செய்ய உதவும் இயந்திரங்களாகும். பிலெய்ஷ் பாஸ்கல் என்னும் பிரெஞ்சுக் கணித அறிஞர் 1642-ல் முதன் முதலில் எந்திரம் மூலம் கூட்டல் கணக்குகளைச் செய்ய முயன்றார். கூட்டல், கழித்தல், பெருக்கல், வகுத்தல் முதலிய எல்லாக் கணக்குகளையும் செய்யும் எந்திரம் 1939-ல் அமெரிக்காவில் செய்யப்பட்டது. பின்னர் சதவீதங்கள், வர்க்க மூலங்கள் இவற்றைக் கணக்கிடும் எந்திரங்களும் செய்யப்பட்டன. கணிக்கும் எந்திரங்கள் இன்று பல அளவுகளில் உள்ளன. தீப்பெட்டி அளவு சிறிதாக இருக்கும் எந்திரங்கள் பொத்தான் மின்கலத்தால் இயங்குகின்றன. ஓர் அறையைப் போலப் பெரிதாக உள்ள எந்திரங்களும் இருக்கின்றன. இவற்றுக்கு "கணினி" (Computer) என்று பெயர். ஒருவர் பத்து ஆண்டுகளில் செய்துமுடிக்கக் கூடிய சிக்கலான கணக்குகளை இந்த எந்திரம் ஒரு மணி நேரத்தில் செய்து முடித்துவிடும் ! பெரும் வணிக நிறுவனங்களும், வங்கிகளும், காப்பீட்டு நிறுவனங்களும், புள்ளியியல் துறையைச் சார்ந்த அலுவலகங்களும் கணினிகளைப் பயன்படுத்துகின்றன. விண்வெளிக்கலங்களின் முழுப் போக்கையும் நிருணயித்து நடத்தவும் கணினி எந்திரங்களே பெரிதும் உதவுகின்றன.
மேற்கோள்கள்
பகுப்பு:கணிதக் கருவிகள் பகுப்பு:அமெரிக்கக் கண்டுபிடிப்புகள் பகுப்பு:அலுவலகப் பயன்பாட்டுப் பொருட்கள்
இராஜீவ் சந்திரசேகர்
இராஜீவ் சந்திரசேகர் (Rajeev Chandrasekhar) (பிறப்பு: 31 மே 1964) குஜராத் மாநில பாரதிய ஜனதா கட்சி அரசியல்வாதியும், மாநிலங்களவை உறுப்பினரும், நடப்பு திறன் மேம்பாடு மற்றும் தொழில்முனைவோர் அமைச்சகம் மற்றும் மின்னணு மற்றும் தகவல் தொழில்நுட்ப அமைச்சகத்தின் இணை அமைச்சரும் ஆவார். மேலும் இவர் பாரதிய ஜனதா கட்சியின் தேசிய செய்தி தொடர்பாளராகவும் உள்ளார்.
மேற்கோள்கள்
பகுப்பு:மாநிலங்களவை உறுப்பினர்கள் பகுப்பு:பாரதிய ஜன்தா கட்சி அரசியல்வாதிகள்
பகுப்பு:இந்திய அமைச்சர்கள்
ஜெயவதி நரசிம்மன்
ஜெயவதி நரசிம்மன் என்பவர் ஒரு தமிழக எழுத்தாளர். சமூக அமைப்புகளோடும், மகளிர் சங்கங்களோடும், தொண்டு நிறுவனங்களுடனும் இணைந்து பொதுப் பணியாற்றி வரும் சமூக ஆர்வலர். இவர் இரா. நரசிம்மன் என்பவருடன் சேர்ந்து எழுதிய "பெற்றால் மட்டும் போதுமா?" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
புத்தாம்பூர் ஊராட்சி
புத்தாம்பூர் ஊராட்சி (Puthambur Gram Panchayat), தமிழ்நாட்டின் கரூர் மாவட்டத்தில் உள்ள தாந்தோணி வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1688 பேர் ஆவர். இவர்களில் பெண்கள் 844 பேரும் ஆண்கள் 844 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
த. வடகாடு ஊராட்சி
'''த. வடகாடு ஊராட்சி' (T. vadakadu Gram Panchayat''), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4035 ஆகும். இவர்களில் பெண்கள் 2059 பேரும் ஆண்கள் 1976 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வழக்கறிஞர்
ஒரு வழக்கறிஞர் அல்லது வக்கீல் அல்லது வழக்குரைஞர் என்பவர் பிளாகின் சட்ட அகராதியின் படி, "சட்டம் கற்றுக்கொண்ட ஒரு நபர்; ஒரு சட்ட வல்லுனராக, வழக்கறிஞராக அல்லது சட்ட ஆலோசகராக; சட்ட பயிற்சி பெற்ற ஒரு நபர்." .
மேற்கோள்கள்
பகுப்பு:தொழில்கள் பகுப்பு:சட்டம்
இரா. நரசிம்மன்
'''இரா. நரசிம்மன் ''' என்பவர் ஒரு தமிழக எழுத்தாளர். நெய்வேலி பழுப்பு நிலக்கரி நிறுவனத்தில் பணியாண்மைத்துறை இயக்குநராகப் பணியாற்றி வருகிறார். மத்திய தொழிலாளர் கல்வி வாரியத்தின் சென்னை மண்டல வழிகாட்டுதல் குழுத் தலைவராக நியமிக்கப்பட்டு பணியாற்றி வருகிறார். இவர் ஜெயவதி நரசிம்மன் என்பவருடன் சேர்ந்து எழுதிய "பெற்றால் மட்டும் போதுமா?" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:கடலூர் மாவட்ட நபர்கள்
குளோரோபார்மிக் அமிலம்
குளோரோபார்மிக் அமிலம் (Chloroformic acid) ClCO2H என்ற வேதியியல் வாய்ப்பாடு கொண்ட நிலைப்புத்தன்மையற்ற ஒரு வேதிச் சேர்மம் ஆகும். கார்பானிக் அமிலத்தினுடைய ஒற்றை அசைல் ஆலைடு வழிப்பொருள் என்று இச்சேர்மம் வகைப்படுத்தப்படுகிறது. பாசுசீன் ஒர் இரட்டை அசைல் ஆலைடு வழிப்பொருளாகும். பார்மிக் அமிலத்தின் கட்டமைப்புடன் குளோரோபார்மிக் அமிலத்தின் கட்டமைப்பும் ஒத்திருக்கிறது. பார்மிக் அமிலத்தின் அமைப்பில் காணப்படும் ஐதரசன் அணுக்களுக்குப் பதிலாக இச்சேர்மத்தில் குளோரின் அணுக்கள் இடம் பெற்றுள்ளன. பெயரளவில் குளோரோஃபார்ம் சேர்மத்துடன் ஒன்றுபட்டிருந்தாலும் குளோரோபார்மிக் அமிலம் முற்றிலும் வேறுபட்டதாகும். வேதிவினைகளைப் பொருத்த அளவில் குளோரோபார்மிக் அமிலம் தன்னளவில் மிகுந்த நிலைப்புத்தன்மையற்று காணப்படுகிறது. இருப்பினும் இக்கார்பாக்சிலிக் அமிலத்தினுடைய எசுத்தர்கள் நிலைப்புத்தன்மை கொண்டிருக்கின்றன. மேலும் இக்குளோரோபார்மேட்டுகள் கரிம வேதியியலில் முக்கியமான வினையாக்கிகளாக உள்ளன. பெப்டைடு தயாரிக்கும் தொகுப்பு வினையில் பயன்படும் கலப்பு கார்பாக்சிலிக் அமில நீரிலிகளைத் தயாரிக்க இவை பயன்படுத்தப்படுகின்றன. தொடர்புடைய மற்ற ஐதரோகார்பன்களைப் போலவே இச்சேர்மமும் திறன்மிக்க ஒரு ஆல்கைலேற்றும் முகவராகச் செயல்படுகிறது.
4-நைட்ரோபீனைல் குளோரோபார்மேட்டு, புளோரெத்தில்மெத்திலாக்சிகார்பனைல்குளோரைடு, பென்சைல்குளோரோபார்மேட்டு, எத்தில்குளோரோபார்மேட்டு போன்றவை சில முக்கியமான குளோரோபார்மேட்டு எசுத்தர்களாகும்.
இவற்றையும் காண்க
பகுப்பு:கார்பாக்சிலிக் அமிலங்கள் பகுப்பு:குளோரோபார்மேட்டுகள்
பெருவாயல் ஊராட்சி
பெருவாயல் ஊராட்சி (Peruvoyal Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1163 ஆகும். இவர்களில் பெண்கள் 584 பேரும் ஆண்கள் 579 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருநெய்பேர் ஊராட்சி
திருநெய்பேர் ஊராட்சி (Thiruneiper Gram Panchayat), தமிழ்நாட்டின் திருவாரூர் மாவட்டத்தில் உள்ள திருவாரூர் வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3298 ஆகும். இவர்களில் பெண்கள் 1662 பேரும் ஆண்கள் 1636 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விசையியல்
விசையியல் (Mechanics) என்பது வெளி விசைக்கு உட்படுத்தப்படும் பொருட்களையும் அவற்றின் விளைவுகளையும் விபரிக்கும் இயற்பியல் துறையாகும். ஐசாக் நியூட்டன், கலிலியோ, கெப்ளர் போன்ற அறிஞர்கள் மரபார்ந்த விசையியலுக்கான (Classical Mechanics) அடித்தளத்தை அமைத்தனர்.
முக்கியத்துவம்
விசையியல் துறை இயற்பியலின் மூலத்துறையாகும். மனிதர்களால் அவதானிக்கக்கூடிய வெளிஉலகின் இயல்புகளை இது விளக்குகிறது. அண்டத்தில் உள்ள அணைத்து விதமான பொருட்கள் மற்றும் துகள்களின் இயக்கம் நான்கு அடிப்படை இடைவினை அல்லது விசைகளால் (ஈர்ப்பு, வலிமை மிக்கது, வலிமை குன்றியது, மின்காந்த இடைவினை) அமைகிறது. இந்த எல்லா விசைகளையும் அவற்றின் விளைவுகளையும் பற்றிய அறிவியலும் இத்துறையின் கீழ் வருகின்றன.
இது தவிர விசையியல், பொறியியல் மற்றும் தொழில்நுட்பத்தில் முக்கிய பங்கு வகிக்கிறது. இது தொடர்பான கிளைத்துறை பயன்பாட்டு விசையியல் (Applied Mechanics) எனப்படும். இம்முறையில் கட்டமைப்புகள் (Structures), இயங்கமைப்புகள் (Mechanisms), இயந்திரங்கள் (Machines) போன்றவற்றை வடிவமைக்கவும், பகுப்பாய்வு செய்யவும் விசையியல் பயன்படுகிறது.
மரபு விசையியலும் குவாண்டம் விசையியலும்
மரபு விசையியல் தொன்மையானது. அண்ட அவதானிக்கக்கூடிய பொருட்களையும் மீதான விசைகளையும் அவற்றின் வினைகளையும் எடுத்துறைக்கப் பயன்படுகிறது. குவாண்டம் பொறிமுறையும் அடிப்படைத்துகள்கள், குவாண்டாக்கள் இடையேயான உறவுகளை விளக்குகிறது. இது பெரும்பாலும் கருத்தியல் (theoretical), சோதனை (experiment) இயற்பியலில் அதிகம் பயன்படுகிறது.
பிரிவுகள்
விசையியல் ஆனது நிலையியல், இயக்கவியல், அசைவு விபரியல், பயன்பாட்டு விசையியல், வான் விசையியல், தொடர்ம விசையியல், புள்ளிவிபரநிலையியக்கவியல் என்று பலவகைப்படும்.
நிலையியல்
நிலையியல் என்பது நிலையாக இருக்கும் ஒரு பொருளின் மீது செயல்படும் விசை, திருப்புவிசை போன்றவற்றை பகுப்பாய்வு செய்ய உதவும் விசையியலின் ஒரு பிரிவாகும்.
அசைவு விபரியல்
அசைவு விபரியல் என்பது ஒரு பொருளின் அசைவை அதன் நிலை, வேகம், வேக அதிகரிப்பு விகிதம் போன்ற கூறுகளால் விபரித்தல் ஆகும். இது விசையியலின் மற்றுமொரு பிரிவாகும்.
பகுப்பு:இயற்பியல் பகுப்பு:விசையியல் பகுப்பு:இயற்பியல் கோட்பாடுகள்
பெயார்வியூ, பெர்கன் பெரும் பிரிவு, நியூ செர்சி
பெயார்வியூ (Fairview) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 2.185 சதுர கிலோ மீற்றர் பரப்பளவைக் கொண்டுள்ளது. இதில் 2.182 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.003 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 13,835 ஆகும். பெயார்வியூ நகரத்தின் மக்கள் தொகை அடர்த்தி ஒரு கிலோ மீற்றருக்கு 6,340.5 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
பாரசீக மொழி
இம்மொழி ஆப்கானிஸ்தானில் தாரி என்றும் தாஜிகிஸ்தானில் தாஜிக் என்றும் அழைக்கப்படுகிறது. ஆனால், ஈரானிலும் ஏனைய நாடுகளிலும் இம்மொழி 'பார்சி' என்று அழைக்கப்படுகிறது. தாஜிகிஸ்தானில் இதனை உருசிய மொழி போன்று திரிபடைந்த சிரிலிய வரிவடிவத்தில் எழுதப்பட்டபோதிலும், ஆப்கானிஸ்தான், ஈரான் மற்றும் ஏனைய நாடுகளில் அரபு மொழி எழுத்துக்களிலிருந்து திரிபடைந்த வரிவடிவத்தைப் பயன்படுத்தி வலமிருந்து இடமாகவே பாரசீக மொழி எழுதப்படுகிறது. பாரசீகத்தை இஸ்லாமியப் படைகள் வெற்றி கொண்டு, கிட்டத்தட்ட 150 ஆண்டுகளுக்குப் பின்னர் பாரசீக மொழியானது அரபு வரிவடிவத்தில் எழுதப்பட்டது. அதற்கு முன்னர், இன்றைய ஈரானின் பண்டைய மொழிகளான 'பஹ்லவி' மற்றும் அவெசுதா ஆகிய மொழிகளின் வரிவடிவங்களிலேயே அது எழுதப்பட்டு வந்தது.
முகலாயப் பேரரசர்களின் காலத்தில் பேரரசின் ஆட்சி மொழியாகப் பாரசீக மொழியே அங்கீகரிக்கப்பட்டிருந்தது. முகலாயப் பேரரசர் ஔரங்கசீப் தொகுத்தெழுதிய பதாவா ஆலம்கீரி என்ற, ஹனஃபி சட்டத் துறையைச் சார்ந்த இஸ்லாமிய சட்ட நூலும் பாரசீக மொழியிலேயே எழுதப்பட்டுள்ளது.
பாரசீக மொழி - பெயர் வருவழி
தற்போது ஃபர்ஸ் (Fars) என்றழைக்கப்படும் அகாமனிசியப் பேரரசின், பெர்ஸிஸ் (Persis) மாகாணத்தின் தலைநகரான பாரசீகத்தில் வாழும் மக்கள் பேசும் மொழி "பாரசீக (Farsi) மொழி" எனவும், அம்மொழியைப் பேசும் மக்கள் "பெர்சபோன்கள் (Persophones)" எனவும், ஆழைக்கப்பட்டது குறிப்பிடத்தக்கது.
பாரசீக மொழி - பரவல்
மேற்கு ஆசியா, மத்திய ஆசியா, மற்றும் தென் ஆசியா போன்ற பகுதிகளில் வெவ்வேறு பேரரசுகளில், பல நூற்றாண்டுகளாக, பாரசீக மொழி ஒரு மதிப்புமிக்க மொழியாகவும், கலாச்சார மொழியாகவும், பரவி இருந்தது.
ஈரான், ஆப்கானிஸ்தான், தஜிகிஸ்தான் போன்ற நாடுகளில் வாழும் மக்களும் மற்றும் உலகம் முழுவதும் வாழும் சுமார் 110 மில்லியன் மக்களும் பாரசீக மொழியைத் தங்கள் தாய்மொழியாகவும், அதிகாரப்பூர்வ மொழியாகவும் கொண்டுள்ளனர்.
மத்திய ஆசியா, காகசஸ், அனடோலியா, ஆகிய நாடுகளில் பயன்பாட்டில் உள்ள துருக்கிய மொழிகளிலும், அண்டைய ஈரானிய மொழிகளிலும், அருமேனிய மொழிகளிலும், சியார்சிய மொழிகளிலும், இந்தோ-ஆரிய மொழிகளிலும்,  உருது மொழியிலும், இந்துசுத்தானி மொழிகளிலும், பாரசீக மொழியின் தாக்கம் மிகுந்து காணப்படுகிறது. இது அரபு மொழி, குறிப்பாக பஹரானி (Bahrani) அரபு மொழியிலும் தன் ஆதிக்கத்தைச் செலுத்தியுள்ளது. ஈரான் மீதான இசுலாமியப் படையெடுப்புக்குப் பின் இம்மொழி அரபு மொழியிலிருந்து அதிக அளவு சொற் குவியலைக் கடனாகப் பெற்று, செல்வாக்கு மிகுந்த மொழியாக விளங்குகிறது.
சொற்பிறப்பியல் - பாரசீக மொழி - வகைகள்
மேற்கத்திய பாரசீக மொழி, பார்ஸி (پارسی pārsi) அல்லது ஃபார்ஸி (فارسی fārsi) அல்லது ஸபான்-எ-ஃபார்ஸி (زبان فارسیzabān-e fārsi) எனும் பாரசீக மொழியானது, 20 ஆம் நூற்றாண்டின் சமீபம் வரை, பாரசீக நாட்டவரால், தாய்மொழியாகப் பேசப்பட்டு வந்ததது. பாரசீக மொழி பெருமளவில் பரவலாகப் பயன்பாட்டில் இருப்பினும்,  ஈரானில் பயன்படுத்தப்படும் பாரசீக மொழி ஃபார்ஸி வகையைச் சார்ந்தது என்று சில மொழியியல் ஆசிரியர்கள் குறிப்பிடுகின்றனர்.